
JUDEŢUL CĂLĂRAŞI 




                                   
CONSILIUL JUDEŢEAN CĂLĂRAŞI

HOTĂRÂRE

pentru modificarea Hotărârii nr. 255/2024 privind aprobarea documentaţiei faza: 
Proiect tehnic de execuţie, a indicatorilor tehnico-economici și a devizului general 

pentru obiectivul de investiții ”Reabilitarea/modernizarea 

drumurilor județene DJ 307A – DJ 310 – DJ 310A – DJ 310 B, județul Călărași”
           Consiliul Județean Călărași, întrunit în ședința extraordinară din 17.06.2026,
Având în vedere:

   - raportul Direcţiei Dezvoltare, Tehnică şi Relaţii Externe, înregistrat sub nr. 10061 din 16.06.2026;
   - avizul Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;

   - avizul Comisiei de Organizare şi Dezvoltare Urbanistică, Realizarea Lucrărilor Publice, Protecţia Mediului Înconjurător, Conservarea Monumentelor Istorice şi de Arhitectură;

   - prevederile Hotărârii Consiliului Județean Călărași nr. 144 din 06.09.2024 privind aprobarea proiectului de infrastructură rutieră ”Reabilitarea/modernizarea drumurilor județene DJ 307A – DJ 310 – DJ 310A – DJ310 B, județul Călărași”– Prioritatea 2, precum și a justificării impactului acestuia asupra dezvoltării economice la nivel județean/regional;

   - prevederile art. 5 alin. (1) lit. b) pct. iii), art. 12 şi Anexa nr. 10 din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;

   - prevederile art. 44 alin. (1) şi art. 45 alin. (1) din Legea nr. 273/2006 privind finanţele publice locale, cu modificările şi completările ulterioare;

           - prevederile art. 84 alin. (4), art. 87 alin. (5), art. 173 alin. (1) lit. c), alin. (3) lit. d), f) şi alin. (5) lit. l) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;
  În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:
Articol unic. – (1) Se aprobă modificarea Hotărârii nr. 255 din 30.12.2024 privind aprobarea documentației tehnico-economice documentaţiei faza: Proiect tehnic de execuţie, a indicatorilor tehnico-economici și a devizului general pentru obiectivul de investiții ”Reabilitarea/modernizarea drumurilor județene DJ 307A – DJ 310 – DJ 310A – DJ 310 B, județul Călărași”, după cum urmează:

1. Articolul 3 se modifică și va avea următorul cuprins: 

   ”Art. 3. – Se aprobă devizul general, faza P.T., aferent obiectivului de investiții ”Reabilitarea/modernizarea drumurilor județene DJ 307A – DJ 310 – DJ 310A – DJ310 B, județul Călărași”, cu o valoare totală a obiectivului de investiţii de 242.342.207,24 lei, la care se adaugă TVA, din care C+M este 196.897.476,32 lei, la care se adaugă TVA.”.
   2. Se modifică Anexa Hotărârii nr. 255 din 30.12.2024, conform Anexei ce face parte integrantă din prezenta hotărâre.
   (2) La data intrării în vigoare a prezentei, Anexa Hotărârii nr. 255 din 30.12.2024 se înlocuieşte cu Anexa prezentei hotărâri.

   Secretarul General al Judeţului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter individual: Prefectului Județului Călărași, Președintelui Consiliului Județean şi Direcţiei Dezvoltare, Tehnică şi Relaţii Externe.
  PREŞEDINTE,

ec. Vasile ILIUȚĂ


                                                               CONTRASEMNEAZĂ,
                                                                                                               SECRETARUL GENERAL AL JUDEŢULUI,                                                                                      

                                                                                                                                Anca–Mirela ȘTEFĂNESCU
Nr. 143


Adoptată la Călăraşi,
Astăzi  17.06.2026,
Redactată de consilier, Delia–Maria SAVIN, în 5 exemplare. 
